b'\n_START_ARTICLE_\nPristani\xc5\xa1\xc4\x8de\n_START_PARAGRAPH_\nPristani\xc5\xa1\xc4\x8de je objekt na robu morja, reke oz. jezera, katerega primarni namen je sprejem ladij ter preme\xc5\xa1\xc4\x8danje tovora in oseb na oz. iz njih._NEWLINE_Ve\xc4\x8dina pristani\xc5\xa1\xc4\x8d je tam, kjer dr\xc5\xbeijo od morja, rek ali jezer dobre poti v notranjost de\xc5\xbeele. Veliko jih le\xc5\xbei v zalivih, kjer so ladje varne pred valovi. Kjer pa ni naravnih zakloni\xc5\xa1\xc4\x8d, so v morje postavljeni pomoli in valobrani sezidani iz velikih skal ter utrjeni z betonom. Pristani\xc5\xa1\xc4\x8da so opremljena z raznovrstno opremo, med drugim tudi s svetilniki, ki ladjam pono\xc4\x8di ka\xc5\xbeejo pravilno smer._NEWLINE_Pristani\xc5\xa1\xc4\x8da imajo posebno opremo, s katero si pomagajo pri natovarjanju in raztovarjanju teh plovil. \xc5\xbderjavi in hladilne naprave so lahko preskrbljeni s strani zasebnega interesa oz. javnih teles. Po navadi so zraven pristani\xc5\xa1\xc4\x8d tudi drugi objekti pomorske industrije, kot so ladjedelnice in predelovalnice rib. Sama pristani\xc5\xa1\xc4\x8da so po navadi razdeljena na kontejnerske terminale, in prostor kjer pretovarjajo razsuti tovor (premog, cement), teko\xc4\x8dine (nafta), les in \xc5\xa1e druge tovore.'